KOMMISSIONENS FORORDNING (EU) Nr. 353/2010

af 23. april 2010

om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Mirabelles de Lorraine (BGB)]

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og

ud fra følgende betragtninger:

Ansøgningen omhandler den ændring af varespecifikationen, at frosne mirabeller tilføjes. Der foretages enkelte andre ændringer af bl.a. bevis for oprindelse og mærkning.

Kommissionen har gennemgået den pågældende ændring og konkluderet, at den er begrundet. Da der er tale om en mindre ændring, jf. artikel 9 i forordning (EF) nr. 510/2006, kan Kommissionen godkende den uden at følge den procedure, der er fastsat i samme forordnings artikel 5, 6 og 7 —

VEDTAGET DENNE FORORDNING:

Artikel 1

Varespecifikationen for den beskyttede geografiske betegnelse »Mirabelles de Lorraine« ændres som anført i bilag I.

Artikel 2

Enhedsdokumentet med hovedelementerne af varespecifikationen findes i bilag II.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 93 af 31.3.2006, s. 12.

(2) EFT L 148 af 21.6.1996, s. 1.

Avantages microbiologiques. En-dessous de –18C, les micro-organismes ne se développent plus. L'absence totale d'eau (transformée très vite et complètement en glace) est également un obstacle à leur prolifération.«

Der tilføjes følgende afsnit om frysning: »La technologie de surgélation consiste à créer un échange thermique intense permettant de réduire très rapidement la température à un maximum de –18° C, ce qui différencie cette technique de la congélation. Plus cet échange est rapide, meilleures seront les propriétés organoleptiques du produit. La qualité et les caractéristiques organoleptiques des mirabelles de Lorraine sont préservées par cette méthode de conservation. La surgélation possède des avantage certains tels que

Et sukker/syreforhold på mindst 4 erstattes af krav om et sukkerindhold på mindst 15° Brix.

Sætningen »Pour chaque expédition, les entreprises adhérentes consignent sur un registre l'exploitation d'origine, la quantité expédiée, le type de conditionnement et la destination« erstattes af sætningen »Pour chaque expédition, les entreprises adhérentes mettent en place une traçabilité ascendante et descendante permettant de préciser l’origine, la quantité expédiée, le type de conditionnement et la destination«.

Der tilføjes følgende afsnit: »Les mirabelles de Lorraine peuvent être conditionnées et être présentées fraîches ou surgelées. Les mirabelles fraîches sont destinées au fruit de bouche ou à l’industrie. Les mirabelles surgelées sont destinées à l’industrie ou à la vente au consommateur et peuvent se présenter sous différentes formes:

BILAG II

ENHEDSDOKUMENT

Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

»MIRABELLES DE LORRAINE«

EF-nr.: FR-PGI-0117-0194-10.12.2007

BGB (X) BOB ( )

1. Betegnelse

»Mirabelles de Lorraine«

2. Medlemsstat eller tredjeland

Frankrig

3. Beskrivelse af landbrugsproduktet eller fødevaren

3.1. Produkttype

Kategori 1.6: Frugt, grøntsager

3.2. Beskrivelse af produktet med betegnelsen i punkt 1

Rund frugt, efter modning gul eller gylden, som slipper stenen og er af lille størrelse (diameter > 22 mm), som har et gennemsnitligt sukkerindhold på 16° Brix for spisefrugt og 15° Brix for industrifrugt og farve 4 på AREFE-farveskalaen, og som nedstammer fra kloner af sorter af Mirabelles de Nancy- og Mirabelles de Metz-populationerne, således som de i 1961 er opført under nr. 91 291 og 91 290 i det officielle sortskatalog (Rosaceae-familien, sorten Prunus insistitia).

Mirabelles de Lorraine præsenteres friske eller frosne (hele med sten, hele uden sten eller flækkede uden sten).

3.3. Råvarer (kun for forarbejdede produkter)

—

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

For den friske frugts vedkommende finder al produktion, sortering og konditionering sted inden for det geografiske område.

For den frosne frugts vedkommende finder kun produktion, sortering, udstening og frysning sted inden for det geografiske område.

Særlige regler vedrørende udskæring, rivning eller emballering osv.

Da frugten er sart og der er risiko for, at den bliver klemt ved transport, finder konditioneringen af den friske frugt sted inden for det geografiske område.

Ved konditionering forstås emballering i pakninger, palletering og frysning.

3.6. Specifikke mærkningsregler

»Mirabelles de Lorraine«

Navn og adresse på den certificerende myndighed

Påskriften »IGP« (dvs. BGB) og/eller EU-logoet.

4. Præcis afgrænsning af det geografiske område

Det geografiske område for Mirabelles de Lorraine omfatter alle kommuner i departementerne Meuse, Meurthe-et-Moselle, Moselle og Vosges.

Kun frugt fra plantager inden for dette område er berettiget til den beskyttede geografiske betegnelse »Mirabelles de Lorraine«.

5. Tilknytning til det geografiske område

5.1. Det geografiske områdes egenart

Regionen Lorraine er ideel til dyrkning af mirabeller. Regionen er karakteristisk ved, at jorden er ler- og kalkholdig (rig på magnesium og kalium). Lorraines mirabelplantager er anlagt på jord, hvor 45 % af partiklerne er mindre end 20 mikrometer (ler og fin silt).

5.2. Produktets egenart

Mirabelles de Lorraine kan være af to forskellige lokale sorter, nemlig Mirabelles de Nancy og Mirabelles de Metz.

Mirabelles de Lorraine får deres specificitet gennem avlsmåden. For at frugten kan udvikle sig optimalt, er plantagernes plantetæthed ikke over 400 træer pr. ha, og frugten høstes, når den er fuldmoden, dvs. inden for en ganske kort periode (ca. 6 uger fra først i august til midt i september). Det efterspurgte produkt er en gul sød frugt i modsætning til de grønne syrlige mirabeller, som findes i andre regioner.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Tilknytningen til det geografiske område bygger på produktets omdømme. Dette omdømme hviler på, at Mirabelles de Lorraine indtager en fremtrædende plads i den lokale gastronomi og kendes fra litteraturen, bl.a. via historiske henvisninger til det 16. århundrede.

Desuden er de traditionelle fester, som endnu eksisterer i dag, vidnesbyrd om forbrugernes anerkendelse. I øvrigt står Lorraine for 70-80 % af Frankrigs produktion af friske mirabeller.

De traditionelle forarbejdningsmåder, f.eks. til marmelade og i bagværk, udgør en væsentlig del af de aktiviteter, Mirabelles de Lorraine indgår i. Denne traditionelle anvendelse ud over indtagelse af den friske frugt underbygges af, at der i Lorraine findes talrige opskrifter med mirabeller.

Henvisning til offentliggørelsen af varespecifikationen

http://www.inao.gouv.fr/repository/editeur/pdf/CDC-IGP/CDC-mirabelle-de-Lorraine.pdf